钦定古今图书集成/历象汇编/历法典/第114卷 > 《算法统宗二》 > 图
## 钦定古今图书集成/历象汇编/历法典/第114卷 > 《算法统宗二》 > 图

假如今有罗二百四十六疋，每疋价银一两二钱七
分五釐，问该银若干？

答曰：“三百一十三两六钱五分。”

法曰：置罗为实，以每疋除价首一两，只以二钱七分
五釐为法，加之定位，只认疋位上定两，依次逆陞，
合得。

六七加四十二，　五六加三十　二，六加一十二，
《四七》加二十八，　四五加二十　二，四如加八，　《二
七》加一十四，　《二五》加一十　二，二如加四。

假如今有米四万六千七百五十一石，每石加耗七
升，问共该米若干？

答曰：正耗共该五万零零二十三石五斗七升。
法曰：“置正米为实，以耗米七升为法，隔位加之，合问
一七加七。”〈先从石上起呼于隔位升上〉　五七加三十五。〈石上加三斗下
位加五〉　七七加四十九。〈十位加四下位加九九退一成一十〉　六七加
四十二。〈百位加四四下五除一下位加二二起八成一十〉　四七加二十八。
〈千位加二下位加八〉

按：因、乘、加三法，其名虽殊，而理则一。但加法须记实
位，不动本身，学者宜当详审，不致差误也。

减法

凡归除遇法首位有一数者，用此所谓“定身除”者，先
定本身之位，而后减除也。置所有物为实，以所求价
为法，与身数相呼，九九之数言十，就身言如，隔位次
第，如法减而除之。〈先从实首位起用加法还原〉
定位法，因实位本身减去，而无逢进、比归除而降一
位。今将法首一数除而不用，亦可以抵逢、《进》、陞位也。

歌曰

减法须知先定身，得其身数始为真。法中有一何曾
用，身外除零妙入神。

假如今有银二百九十四两八钱买绢，每疋价银一
两一钱，问该绢若干？

答曰：“二百六十八疋。”

法曰：置总银为实，以每疋除价首一两不用，只以次
位一钱为法，定身减而除之，合问定位。此是求总
之法数，原实顺下，至钱则止，前一位是疋也。逆数陞
上，合得。